Bejaarde Oos-Kaapse boer vermoor in sy huis gevind | Netwerk24
Bejaarde Oos-Kaapse boer vermoor in sy huis gevind
Deur Cara-Lee Dorfling 15 Maart 2020 18:39
Die wrak van die gesteelde Land Cruiser-voertuig wat Sondag verlate in die Toise-gebied aangetref is. Foto: Verskaf
'n Boer wat by 'n bejaarde vriend op sy plaas gaan kuier het, het Sondagoggend afgekom op 'n moordtoneel.
Volgens die polisie se voorlopige ondersoek lyk dit asof die 75-jarige boer doodgeslaan is in sy huis op sy plaas in die Henderson-gebied naby Toise, tussen Stutterheim en Cathcart in die Oos-Kaap.
Volgens 'n bron lyk dit asof die aanvaller – of aanvallers – 'n klomp drank in die plaashuis gedrink het voordat hy of hulle met die oorledene se Land Cruiser-voertuig gevlug het.
Brig. Tembinkosi Kinana, provinsiale polisiewoordvoerder, het Sondagmiddag gesê die polisie is nog op die toneel besig. In daardie stadium was hulle nog onseker hoeveel aanvallers betrokke was.
Kinana sê die polisie is Sondagoggend na die toneel uitgeroep nadat 'n boer die oggend by die oorledene gaan kuier en op die toneel afgekom het.